Diari Oficial de la Generalitat Valenciana


Sumari del DOGV 6166, del 16-12-2009 (2009/14401)

ACORD d'11 de desembre de 2009, del Consell, pel qual s'amplia el capital social i es modifiquen els estatuts socials de la mercantil Projecte Cultural de Castelló, SA.
------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14092


Data del document
:   11-12-2009

Organisme emissor
:   Conselleria d'Indústria, Comerç i Innovació

Tipus de document
:   Acord

Anàlisi jurídica

 Descriptors 

:   * Projecte Cultural de Castelló, SA
    * reglament intern
    * capital social
    * legislació
    * societat mercantil
    * ampliació de capital
    * empresa pública

ACORD d'11 de desembre de 2009, del Consell, pel qual s'amplia el capital social i es modifiquen els estatuts socials de la mercantil Projecte Cultural de Castelló, SA. [2009/14796]  
El Consell, en la reunió del dia 11 de desembre de 2009, va adoptar el següent acord:  
Mitjançant el Decret 203/1997, d'1 de juliol, el Consell va crear la societat Projecte Cultural de Castelló, SA, com a empresa pública de la Generalitat.   
El Text Refós de la Llei de Societats Anònimes, aprovat pel Decret Legislatiu 1564/1989, de 22 de desembre, establix que l'ampliació del capital social correspon acordar-la a la Junta General d'Accionistes.   
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell, constituït en Junta General d'Accionistes, amb el caràcter d'universal, adoptar l'acord d'ampliació del seu capital social, d'acord amb el que establixen els estatuts socials, aprovats pel Decret 203/1997.   
Per tot això, el Consell, constituït en Junta General d'Accionistes, amb el caràcter d'universal, de la mercantil Projecte Cultural de Castelló, SA, accepta, per unanimitat, la realització de la Junta i els punts següents de l'orde del dia de la reunió:   
1r. Ampliació del capital social de la mercantil en cinc milions cinc-cents huitanta-nou mil quatre-cents onze euros i seixanta cèntims (5.589.411,60 €), per mitjà de l'emissió de 1.860 noves accions nominatives de 3.005,06 euros de valor nominal cada una, numerades de la 13.114 a la 14.973, ambdós inclusivament, de la mateixa sèrie i classe que les ja existents i amb els mateixos drets.   
2n. Modificació de l'article 7 dels estatuts socials, a través de la qual es fixa el capital social en quaranta-quatre milions nou-cents noranta-quatre mil set-cents seixanta-tres euros i trenta-huit cèntims (75.449.042,38 €), dividit en 14.973 accions nominatives de tres mil cinc euros i sis cèntims (3.005,06 €) de valor nominal cada una, numerades correlativament de l'1 a la 14.973, ambdós inclusivament, totalment subscrites totes i desemborsades en un 100% de l'1 a la 13.113, ambdós inclusivament, i en un 25% de la 13.114 a la 14.973, ambdós inclusivament, és a dir 1.397.352,90 euros. La resta queda per reemborsar.   
El desembors dels dividends passius s'efectuarà en una aportació dinerària abans del 31 de desembre de 2010.  
3r. Autorització al president i al secretari del Consell d'Administració per a realitzar els actes necessaris per a l'execució d'allò acordat en la present reunió, atorgant, si calen, les escriptures públiques corresponents i instant-ne la inscripció en el Registre Mercantil.   
4t. Autorització al secretari del Consell d'Administració de Projecte Cultural de Castelló, SA, per a certificar el contingut de l'acta de la Junta Universal d'Accionistes i els acords presos.   
Es troben presents tots els socis de la societat, ja que, pel fet de tractar-se d'una empresa pública de la Generalitat, la Generalitat n'és l'únic soci.   
Després de la deliberació oportuna, el Consell, en la seua condició de Junta General d'Accionistes, amb el caràcter d'universal, per unanimitat,   
ACORDA  
Primer  
Ampliar el capital social de la mercantil en cinc milions cinc-cents huitanta-nou mil quatre-cents onze euros i seixanta cèntims (5.589.411,60 €), per mitjà de l'emissió de 1.860 noves accions nominatives de 3.005,06 euros de valor nominal cada una, numerades de la 13.114 a la 14.973, ambdós inclusivament, de la mateixa sèrie i classe que les ja existents i amb els mateixos drets.  
La Generalitat, com a soci únic, subscriurà l'augment íntegrament i desemborsarà la quantitat d'1.397.352,90 euros en efectiu, equivalent al 25% de l'ampliació, i el 75% restant en una aportació en efectiu abans del 31 de desembre de 2010, que s'ingressarà en la caixa social per al depòsit en el compte corrent de la societat.  
Segon  
Donar una nova redacció a l'article 7 dels estatuts socials elevant el capital social per la mateixa quantitat que l'ampliació de capital acordada. La nova redacció de l'article 7 dels estatuts socials és la següent:   
«Article 7. Capital social i accionariat   
El capital social és de quaranta-quatre milions nou-cents noranta-quatre mil set-cents seixanta-tres euros i trenta-huit cèntims (71.368.436,38 €), dividit en 14.973 accions nominatives de tres mil cinc euros i sis cèntims (3.005,06 €) de valor nominal cada una, numerades correlativament de l'1 a la 14.973, ambdós inclusivament, totalment subscrites totes i desemborsades en un 100% de l'1 a la 13.113, ambdós inclusivament, i en un 25% de la 13.114 a la 14.973, ambdós inclusivament, és a dir 1.397.352,90 euros. La resta queda per reemborsar.   
El desembors dels dividends passius s'efectuarà en una aportació dinerària abans del 31 de desembre de 2010.»  
Tercer  
Facultar expressament el president i el secretari del Consell d'Administració perquè qualsevol d'ells, solidàriament i de manera indistinta, comparega davant de notari i eleve a públic, si cal, els acords anteriors, declarant-los executats i donant una nova redacció a l'article 7 dels estatuts socials, realitzant a l'efecte les manifestacions que foren necessàries. Se'ls faculta, així mateix, per a atorgar escriptures de rectificació o esmena de l'elevació a públic dels acords socials i per a realitzar totes les gestions que siguen necessàries a fi d'inscriure'ls en el Registre Mercantil.   
Quart  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords presos.  
Estos acords es transcriuen literalment.   
Sense debatre més assumptes que els ressenyats en l'orde del dia, s'aprova l'acta corresponent a la present reunió de la Junta Universal d'Accionistes de la mercantil Projecte Cultural de Castelló, SA.  
El present acord es publicarà en el Diari Oficial de la Comunitat Valenciana.   
València, 11 de desembre de 2009  
La consellera secretària del Consell, per substitució,  
PAULA SÁNCHEZ DE LEÓN GUARDIOLA